ہوائی بہاؤ کا نظام (صوتیات)

ہوائی بہاؤ کا نظام () صوتیات میں اس طریقہ کار کو کہتے ہیں جس کے ذریعے انسانی آوازیں، خاص طور پر مصمتے (consonants)، پیدا کیے جاتے ہیں۔ یہ اس بات کا تعین کرتا ہے کہ سانس کی ہوا کیسے حرکت کرتی ہے، کہاں سے آتی ہے اور آواز پیدا کرنے والے اعضا اسے کس طرح استعمال کرتے ہیں۔
ہر آواز کو پیدا کرنے کے لیے ہوا کی حرکت ضروری ہے۔ "ہوائی بہاؤ کا نظام" سے مراد وہ طریقہ ہے جس سے جسم (عموماً پھیپھڑے، مزمار(glottis) یا منہ) ہوا کو دھکیل کر آوازیں پیدا کرتی ہے۔

 اقسام 
عام طور پر تین بنیادی ہوائی بہاؤ کے نظام ہوتے ہیں:

 ریوی (Pulmonic) 
پلمونک، ریوی یا پھیپھڑی یہ سب سے عام طریقہ ہے، اس میں سانس کی ہوا پھیپھڑوں سے نکلتی ہے۔
دنیا کی زیادہ تر زبانوں میں مصمتے اور مصوتے اسی نظام سے پیدا ہوتی ہیں۔
مثلاً /p/, /t/, /k/, /m/, /s/, /a/ وغیرہ

 مزماری (Glottalic) 
یہ glottis (آواز کے پردے کا حصہ) کی حرکت سے ہوا کو دھکیلتا یا کھینچتا ہے۔ نان پلمونک کو اس میں شمار کیا جا سکتا ہے۔
 اخراجی (Ejective) 
glottis بند ہو کر ہوا کو اوپر کی طرف دبتاؤ بنا کر نکلتی ہے۔ مثلاً [kʼ], [tʼ], [pʼ] وغیرہ

 درانفجاری (Implosive) 
ہوا glottis اور منہ سے اندر کی طرف کھینچی جاتی ہے جس سے مخصوص آوازیں بنتی ہیں جو تھوڑی "نگلی" ہوئی لگتی ہیں مثلاً [ɓ], [ɗ], [ʄ]

 لسانی یا غشائی (Lingual or Velaric) 
اس میں زبان کے ذریعے ہوا کو منہ میں قید کر کے خلا پیدا کرکے دباؤ پیدا کیا جاتا ہے پھر اچانک چھوڑا جاتا ہے یا زبان کی تیزی سے حرکت کی جاتی ہے۔ یہ بھی غیر ریوی میں شمار ہوتے ہیں کلکس (Clicks) آوازیں اس کی مثالیں ہیں
 زبان کی مدد سے خلا پیدا کر کے چٹکنے جیسی آواز
 افریقی زبانوں میں عام، جیسے زولو
 مثلاً کلکس [ǃ], [ǀ], [ǂ], [ǁ] وغیرہ۔

 مزید دیکھیے 
 صوتیات
 اظہاری صوتیات
 اخراجی مصمتے
 کلکس آوازیں

 حوالہ جات 

زمرہ:صوتیات